hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Բանակ գնալուց մեկ օր առաջ, ըստ Նարեկի քրոջ`Աննայի, Վարդանյանների նորաբաց այգում պատահաբար հանդիպում են գերմանացի զբոսաշրջիկների,  զրուցում են նրանց հետ: Նարեկն էլ ասում է, որ գնում է Արցախ, ծառայելու, որպեսզի պաշտպանի իր ժողովրդին: Նա ասել է, որ վերադարձից հետո մտադիր է ուսանել Համբուրգի համալսարանում, դառնալ ծրագրավորող: Եվ այդ ժամանակ էլ պարզվում է, որ գերմանացի զբոսաշրջիկները հենց Համբուրգի համալսարանի դասախոսներ են:  Նրանք էլ ոգեւորվում են, ասում, որ անպայման կսպասեն Նարեկին: Սակայն Նարեկի երազանքներն անկատար են մնում…
Նարեկի քույրը`Աննան, հիշում է, որ երբ 2020թ. սեպտեմբերի 27-ին սկսվել է պատերազմը, եղբայրն ու նրա ընկերները եղել են առաջնագծում, խրամատում: Առաջին հարձակումը հայկական կողմի վրա եղել է տանկերով, որից հետո մինչեւ նույն օրվա ժամը 17.00-ն կռիվ են տվել, այնուհետեւ` հետնահանջի հրաման ստացել:
Պատերազմի մանրամասների, եղբոր զոհվելու հանգամանքների մասին Աննան իմացել է Նարեկի ողջ մնացած ընկերներից:
«Հետնահանջի ժամանակ գումարտակի տղաների մեծ մասը զոհվել է հենց նույն օրը: Եղբայրս այդ օրը հրաշքով փրկվել է, տասը կիլոմետր սողեսող, վազքով նահանջել են, միացել  նորակոչիկների դիվիզիային: Նարեկն այնքան դուխով էր, որ այդ մասին պատմում են նրա ընկերները: Մի նորակոչիկ տղա ասում էր, որ Նարեկի դուխով տասն օր ապրել են: Ըստ նրա` Նարեկը մոտեցել է գումարտակի հրամանատարին, ասել, որ նորակոչիկները թող չբարձրանան դիրքեր, ինքը նրանց փոխարեն կկռվի: Եվ հենց հաջորդ օրը կամավորների հետ իրենց վաշտը` չորրորդ  գումարտակի տասներկուերորդ  վաշտը, մեկնում է Վարանդա` առաջնագիծ: Այնտեղ էլ Նարեկը զոհվում է հոկտեմբերի 13-ին:
Ասում են, որ Նարեկն ու իր ընկերը այնքան շատ կորուստներ են պատճառել հակառակորդին, որ նրա կողմից թիրախավորվել են եւ զոհվել ԱԹՍ-ի հարվածից: Նարեկը վիրավորվել է, մոտ չորս ժամ ներքին արյունահոսություն է ունեցել, ամբողջ ճանապարհին խոսել, մինչեւ հասել են Մարտունի-2: Նրա հետ մի վիրավոր տղա է եղել, եւ այդ ամենը պատմեց մեզ»,- պատմում է Աննան:
Երբ հետմահու  19-ամյա Նարեկին պարգեւատրել են, եւ դասակի հրամանատարը նրա մեդալն է բերել հարազատներին, ասել է` ֆենոմենալ երեխա է, նույնիսկ հանգստի ժամերին նրան տեսել ենք գիրք կարդալիս:  Խրամատում`  դիրքերը  պահելուն  զուգահեռ ,   Նարեկը ֆրանսերեն է սովորել:
Աննան ասում է, որ եղբայրը  գիրք էր  գրել` «Գոբլինը եւ իր ընկերները », որը մանկապատանեկան պատմվածք է, եւ նրա հերոսը ասում է` իմ կյանքը չեմ խնայի հանուն այն բանի, որ մարդկային կյանքեր փրկեմ:
Նարեկը տիրապետել է երեք զենքի` SPK, KORD, նաեւ գնդացրորդ է եղել: Նա միշտ ասել է`մենք թուրքին հող տվող չենք, իրենք դեռ փոշմանելու են, որ պատերազմ են սկսել. նա  մեծ կորուստներ է պատճառել հակառակորդին:
«Վերջին անգամ խոսել եմ հետը հոկտեմբերի 12-ին, ես ուղղակի իրեն պարտավորեցրի, որ պետք է վերադառնա, իր կյանքը պետք է ապահովագրի: Ինքն ասաց`հա, քույրս, խոսք եմ տալու, անպայման տուն եմ գալու, բայց…Այդ բայցից հետո մի քանի վայրկյան լռեց եւ ասաց` մամային լավ կնայես, հա՞: Ես իր խոսքերի տողատակը հասկացա »,- հիշում է Աննան:
Աննան  հիշում  է նաեւ, որ դեռ 2019թ. օգոստոսին  «Զինուժ »  ծրագրով հարցազրույց  տալիս  Նարեկն  ասել է, որ  յուրաքանչյուր զինծառայող պետք է լինի զգոն առավելագույնս, որպեսզի յուրաքանչյուր վայրկյանի պատրաստ լինի պատերազմի, պատրաստ լինի հակառակորդի դեմ կռվելու: Եվ այն ժամանակ այդ խոսքերը տարակուսանք են պատճառել Նարեկի հարազատներին, քանի որ մոտալուտ պատերազմի վտանգ չեն կանխազգացել:
Երբ  Նարեկը 2019թ. դեկտեմբերին արձակուրդ էր եկել, քրոջ հետ փողոցում զբոսնելիս նայել է աստղազարդ  երկնքին եւ ասել` Աննա, գիտե՞ս, մենք`ամենքս, մի աստղ ենք դառնում երկնքում:  Քույրը հետահայաց կարծում է, որ այդ խոսքերը պատահական չէին, Նարեկն ինչ-որ կանխազգացում է ունեցել:
Իսկ հունվարի 27-ին Երեւանի Րաֆֆու անվան թիվ 36 դպրոցում բացվեց Նարեկ Սերոբյանի անվան դասասենյակը:
Նախորդ նյութըՊետք է մշտապես բարձր պահել հասարակությունում սպայի և զինվորական ծառայության նկատմամբ պատիվն ու հարգանքը․ ՄԻՊ
Հաջորդ նյութը«Կյանքը հայրենիքին նվիրողների համար գնահատական չկա՞»․ Հին Թաղերի զոհերը
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ նախաձեռնվել է
Բոլորը միասնական են, ամենքը՝ մի չհաջողված դերասան․ անհայտ կորածի մայրը՝ պատերազմի մեղավորների մասին
Ասում էր՝ լյոխ լավ ա ինական, մունք հաղթելու ենք․ չեղավ, ծախվեցին. զոհված զինծառայողի հայր
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.